OpenLLM-France/wikimedia huggingface dataset:
# Mayalde (grup)

Mayalde neix el 1980, és un grup de música folklore de Salamanca format per la parella Eusebio i Pilar, de La “Maya” i d'“Aldeatejada”, dos poblets de la provincia de Salamanca a partir dels quals han format el nom del grup, al qual els darrers anys han incorporat als seus fills Laura i Arturo. Tenen ja publicats diversos discs, han actuat a diferents països i són professors de ball i dansa. L'originalitat del Duet Mayalde resideix en treure música de qualsevol cosa. Els seus espectacles tenen molt a veure amb l'efecte que causen damunt l'escenari i la capacitat de comunicació amb el públic, creant un espectacle únic. Per produir els ritmes i per fer música utilitzen qualsevol objecte quotidià, des de culleres, eines de camp, taules, paelles, martells, panderetes quadrades, etc.

## Discografia

* Borneos y ringurrangos
* Cançons tradicionals salmantines SAGA
* Con el arco y la voz
* De boca en boca
* La herencia
* Dar Posá SAGA (nadales tradicionals)
* Canciones tradicionales salmantinas SAGA (nova edició)
* Camino de la Plata SAGA
* Al Buen Tumtum

## Referències

* ↑ «Mayalde» (en castellà). Mandrágora Tradicional, n.1, 01-04-2009, pàg. 3-4 [Consulta: 1r setembre 2013].

## Enllaços externs

* Mayalde - Lloc web oficial
# Azure

Azure és una concentració de població designada pel cens dels Estats Units a l'estat de Montana. Segons el cens del 2000 tenia 253 habitants.

## Demografia

Segons el cens del 2000, Azure tenia 253 habitants, 55 habitatges, i 47 famílies. La densitat de població era de 21,9 habitants per km².
Dels 55 habitatges en un 49,1% hi vivien nens de menys de 18 anys, en un 45,5% hi vivien parelles casades, en un 25,5% dones solteres, i en un 14,5% no eren unitats familiars. En el 12,7% dels habitatges hi vivien persones soles l'1,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,6 i el nombre mitjà de persones que vivien en cada família era de 5,04.
Per edats la població es repartia de la següent manera: un 42,3% tenia menys de 18 anys, un 18,6% entre 18 i 24, un 21,7% entre 25 i 44, un 13,4% de 45 a 60 i un 4% 65 anys o més.
L'edat mediana era de 20 anys. Per cada 100 dones de 18 o més anys hi havia 102,8 homes.
La renda mediana per habitatge era de 19.821 $ i la renda mediana per família de 26.250 $. Els homes tenien una renda mediana de 27.614 $ mentre que les dones 26.250 $. La renda per capita de la població era de 5.407 $. Aproximadament el 28,3% de les famílies i el 32,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Azure». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Azure». American Fact Finder. Oficina del Cens dels Estats Units, 12-01-2010.
# Azurina

Azurina és un gènere de peixos de la família dels pomacèntrids i de l'ordre dels perciformes.

## Taxonomia

* Azurina eupalama (Heller i Snodgrass, 1903)
* Azurina hirundo (Jordan i McGregor a Jordan i Evermann, 1898)

## Referències

* ↑ Heller, E. & R.E. Snodgrass 1903: Papers from the Hopkins Stanford Galapagos expedition, 1898-1899. XV. New fishes. Proceedings of the Washington Academy of Science, 5: 189-229, Pls. 2-20.
* ↑ Jordan, D.S. i B.W. Evermann 1898: The fishes of North and Middle America: a descriptive catalogue of the species of fish-like vertebrates found in the waters of North America, north of the Isthmus of Panama. Part II. Bulletin of the United States National Museum, 47: i-xxx + 1241-2183.
* ↑ Animal Diversity Web (anglès)
* ↑ BioLib (anglès)
* ↑ FishBase (anglès)
* ↑ ITIS (anglès)
* ↑ World Register of Marine Species (anglès)
* ↑ UNEP-WCMC Species Database (anglès)

## Bibliografia

* Grove, J.S. & R.J. Lavenberg 1997: The fishes of the Galápagos Islands. Stanford University Press, Stanford, 863 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Jordan, D.S. i R.C. McGregor 1899: List of fishes collected at the Revillagigedo Archipelago and neighboring islands. Report of the United States Fish Commission, 24 [1898]: 271-284, Pls. 4-7.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Azurina eupalama

Azurina eupalama és una espècie de peix de la família dels pomacèntrids i de l'ordre dels perciformes que es troba al Pacífic oriental central i a les Illes Galápagos.
Els mascles poden assolir els 15 cm de longitud total.

## Referències

* 1 2 FishBase (anglès)
# Mercuri

«Mercuri» té aquests significats:
* Mercuri (mitologia), déu romà
* Mercuri (planeta), planeta més proper al sol
* Mercuri (element), element químic
Viccionari
# Batarà gegant

El batarà gegant (Batara cinerea) és una espècie d'ocell de la família dels tamnofílids (Thamnophilidae). És l'única espècie del gènere Batara. És nativa d'Amèrica del Sud.
Viu entre la malesa dels boscos incloent els de bambú, a l'est i sud-est de Bolívia, nord-oest i nord-est de l'Argentina, el Paraguai i sud-est del Brasil.
És el major de les espècies de la família Thamnophilidae. Fa més o menys entre 30-30,5 cm de longitud i pesa 150 g. El mascle té la corona negre, per dalt es negre però per abaix és gris uniforme. La femella té la front castanya i al reste de la corona negre, per abaix es parda. El pic és gris amb la punta negra, les potes són grises i el seu iris es de color marró.

## Referències

* ↑ IUCN «Batara cinerea:» (en anglès). BirdLife International: The IUCN Red List of Threatened Species, 06-08-2018. DOI: 10.2305/iucn.uk.2018-2.rlts.t22701232a130210296.en.
* ↑ National Museum of Natural History. «Giant Antshrike». Encyclopedia of Life. [Consulta: 17 setembre 2023].
* ↑ Zimmer, Kevin; Isler, Morton L. «Giant Antshrike (Batara cinerea), version 1.0» (en anglès). Birds of the World, 2020. DOI: 10.2173/bow.giaant2.01species_shared.bow.project_name. ISSN: 2771-3105.
# Batarà gorjanegre

El batarà gorjanegre (Frederickena viridis) és una espècie d'ocell de la família dels tamnofílids (Thamnophilidae).

## Hàbitat i distribució

Habita la selva pluvial i sabana de les terres baixes fins als 500 m, per l'est dels Andes, al sud de Veneçuela, Guaiana i nord del Brasil, al nord del riu Amazones.

## Referències

* ↑ «Batarà gorjanegre». Cercaterm. TERMCAT, Centre de Terminologia. Rev. 10/05/2021(català)
# Orleans (Nebraska)

Orleans és una població dels Estats Units a l'estat de Nebraska. Segons el cens del 2000 tenia 425 habitants.

## Demografia

Segons el cens del 2000, Orleans tenia 425 habitants, 203 habitatges, i 119 famílies. La densitat de població era de 269 habitants per km².
Dels 203 habitatges en un 20,7% hi vivien nens de menys de 18 anys, en un 51,7% hi vivien parelles casades, en un 5,9% dones solteres, i en un 40,9% no eren unitats familiars. En el 36% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,68.
Per edats la població es repartia de la següent manera: un 18,6% tenia menys de 18 anys, un 5,6% entre 18 i 24, un 20,5% entre 25 i 44, un 28,2% de 45 a 60 i un 27,1% 65 anys o més.
L'edat mediana era de 49 anys. Per cada 100 dones de 18 o més anys hi havia 88 homes.
La renda mediana per habitatge era de 25.179 $ i la renda mediana per família de 28.056 $. Els homes tenien una renda mediana de 25.208 $ mentre que les dones 16.875 $. La renda per capita de la població era de 13.015 $. Aproximadament el 16,9% de les famílies i el 16,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orleans». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Orleans». American Fact Finder. Oficina del Cens dels Estats Units, 12-01-2010.
# Rutens

* Aquest article tracta sobre el poble gal antic. Si cerqueu el poble eslau modern, vegeu «Rutènia».
Els rutens (en llatí: Ruteni, en grec Ῥουτῆνοι o Ῥουτανοί, 'Rhouténoi' o 'Rhoutànoi') van ser un poble gal situat entre la Gàl·lia Cèltica, segons diu Claudi Ptolemeu, i la província Narbonense, segons Estrabó. Van donar nom a la comarca de la Roerga (actual departament d'Avairon). Eren veïns dels gabals (gabali) i al seu país hi havia mines d'argent.
El cònsol Quint Fabi Màxim va derrotar els arverns i els rutens l'any 121 aC, però el país no es va convertir en província fins al temps de Cèsar, en què una part van ser inclosos a la Narbonense i es coneixien amb el nom de ruteni provinciales, que tenien com a ciutat més important Segodonum i probablement ocupaven la zona dels actuals departaments de l'Avairon i el Tarn, al sud del riu Tarnis o Tarn.
Vercingetòrix va enviar al país a Lucteri, cap dels cadurcs (cadurci), per atreure els rutens a la confederació dels gals, cosa que Lucteri va aconseguir. Cèsar llavors va enviar tropes al territori dels rutens provincials, dels volques arecòmics i dels tolosates. Plini el Vell, que també parla dels ruteni provinciales, situa a una branca d'aquest poble a la Narbonense.

## Referències

* ↑ J.-M. Pailler, «Les Rutènes, peuple des eaux vives». A: Pallas, 76, 2008, p. 341-352
* ↑ Smith, William (ed.). «Ruteni». Dictionary of Greek and Roman Geography (1854). [Consulta: 4 agost 2022].
# Fricâlin

El fricâlin és un formatge de pasta premsada cuita suís, elaborat al cantó de Friburg. Es tracta d'un formatge de llet de vaca, cuita i premsada. El seu gust és subtil, recorda la flora dels prealps, a les avellanes, i s'elabora amb una recepta ancestral. S'afina durant 28 setmanes en caves.
# Gil·lespita

La gil·lespita o gillespita és un mineral de la classe dels silicats, que pertany i dona nom al grup de la gil·lespita. Rep el nom en honor del senyor Frank Gillespie de Richardson, Alaska, qui va recollir l'exemplar tipus en una morrena.

## Característiques

La gil·lespita és un silicat de fórmula química BaFe$^{2+}$Si₄O$_{10}$. Cristal·litza en el sistema tetragonal. La seva duresa a l'escala de Mohs és 4.
Segons la classificació de Nickel-Strunz, la gil·lespita pertany a «09.EA: Fil·losilicats, amb xarxes senzilles de tetraèdres amb 4-, 5-, (6-), i 8-enllaços» juntament amb els següents minerals: cuprorivaïta, effenbergerita, wesselsita, ekanita, apofil·lita-(KF), apofil·lita-(KOH), apofil·lita-(NaF), magadiïta, dalyita, davanita, sazhinita-(Ce), sazhinita-(La), okenita, nekoïta, cavansita, pentagonita, penkvilksita, tumchaïta, nabesita, ajoïta, zeravshanita, bussyita-(Ce) i plumbofil·lita.

## Formació i jaciments

Va ser descoberta a Dry Delta, a la serralada d'Alaska (Alaska, Estats Units). També ha estat descrita en altres indrets de Califòrnia (Estats Units), Canadà i Mèxic.

## Referències

* ↑ «Gillespite» (en anglès). Mindat. [Consulta: 30 desembre 2019].
* ↑ Diccionari de geologia
* ↑ Vocabulari de mineralogia
* ↑ Garrido, Josep Lluís; Ybarra, Joan Manuel. Nomenclàtor de les espècies minerals, 2010, p. 374. D.L. B-38531-2010 [Consulta: 24 gener 2020].
# Gimbal

* Per a altres significats, vegeu «suspensió de Cardan».
Gimbal és un despoblat al comtat de Butte (Califòrnia) a dues milles (3,2 km) al sud/sud-est de Nord a la línia de ferrocarril de la Southern Pacific.

## Referències

* ↑ Durham, David L. California's Geographic Names: A Gazetteer of Historic and Modern Names of the State. Quill Driver Books, 1998, p. 285. ISBN 9781884995149.
# Gevrolles

Gevrolles és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 159 habitants.

## Demografia
### Població

El 2007 la població de fet de Gevrolles era de 159 persones. Hi havia 68 famílies, de les quals 28 eren unipersonals (16 homes vivint sols i 12 dones vivint soles), 12 parelles sense fills i 28 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 126 habitatges, 67 eren l'habitatge principal de la família, 41 eren segones residències i 18 estaven desocupats. Tots els 124 habitatges eren cases. Dels 67 habitatges principals, 63 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 4 tenien tres cambres, 8 en tenien quatre i 55 en tenien cinc o més. 58 habitatges disposaven pel capbaix d'una plaça de pàrquing. A 27 habitatges hi havia un automòbil i a 28 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Gevrolles el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 4 |
| 0 | 80 a 84 | 0 |
| 12 | 75 a 79 | 12 |
| 0 | 70 a 74 | 8 |
| 8 | 65 a 69 | 4 |
| 4 | 60 a 64 | 8 |
| 8 | 55 a 59 | 8 |
| 0 | 50 a 54 | 8 |
| 0 | 45 a 49 | 4 |
| 8 | 40 a 44 | 0 |
| 0 | 35 a 39 | 8 |
| 8 | 30 a 34 | 12 |
| 0 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 4 | 10 a 14 | 0 |
| 8 | 5 a 9 | 8 |
| 0 | 0 a 4 | 4 |

## Economia

El 2007 la població en edat de treballar era de 86 persones, 67 eren actives i 19 eren inactives. De les 67 persones actives 63 estaven ocupades (34 homes i 29 dones) i 4 estaven aturades (3 homes i 1 dona). De les 19 persones inactives 6 estaven jubilades, 7 estaven estudiant i 6 estaven classificades com a «altres inactius».

### Ingressos

El 2009 a Gevrolles hi havia 75 unitats fiscals que integraven 184 persones, la mediana anual d'ingressos fiscals per persona era de 15.531 €.

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Gevrolles hi havia 10 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Gevrolles a l'INSEE.
* Évolution et structure de la population Fitxa amb el detall de dades de Gevrolles a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Gewandhaus (Leipzig)

El Gewandhaus és una sala de concerts de la ciutat de Leipzig, a Alemanya. És la seu de l'Orquestra del Gewandhaus de Leipzig. És el tercer edifici que porta aquest nom i, com el segon, destaca per la seva acústica excel·lent.

## Història

* La primera sala de concerts va ser construïda el 1781 per l'arquitecte Johann Carl Friedrich Dauthe a l'interior del Gewandhaus, un edifici utilitzat pels comerciants de teixits.
* El segon Gewandhaus va ser dissenyat per Martin Gropius. Va obrir l'11 de desembre de 1884, i tenia una sala de concerts principal i una sala de música de cambra. Va ser destruïda en els bombardejos de la Segona Guerra Mundial entre 1943 i 1944.
* El tercer Gewandhaus d'Augustusplatz es va inaugurar el 8 d'octubre de 1981, dos-cents anys després que l'orquestra del Gewandhaus de Leipzig es traslladés a la sala original.

## Referències

* Leo Beranek, Concert Halls and Opera Houses: Musics, Acoustics, and Architecture, Springer, 2004, page 280. ISBN 0-387-95524-0ISBN 0-387-95524-0.
# Fundador

Els fundadors són una raça de l'univers fictici de Star Trek. Poden canviar de forma a voluntat, i són els fundadors del domini a Star Trek: Deep Space Nine.
Viuen al Quadrant Gamma de la galàxia. Eren un poble d'exploradors, però en els seus viatges trobaren molts recels cap a ells, per la qual cosa es van refugiar en un planeta de la nebulosa d'Omarion i van fundar el Domini, creant un vast imperi que controlaria la major part del Quadrant Gamma amb ajuda dels Vorta i dels Jem’Hadar.
La líder dels Fundadors revela a Odo que solien ser sòlids molts eons abans, però evolucionaren fins a l'estat líquid.
# Fundación Software Libre América Latina

La Fundación Software Libre América Latina o FSF América Latina (en anglès Free Software Foundation Latin America o la seva sigla FSFLA) és una organització no governamental sense finalitat de lucre, l'objectiu de la qual és promoure i defensar l'ús i desenvolupament de programari lliure, i el dret de les persones a usar, estudiar, copiar, modificar i redistribuir programari. La fundació és independent de les altres fundacions de programari lliure com la Free Software Foundation. En comptes d'estar en una estructura jeràrquica, operen com organitzacions germanes en una xarxa.

## Vegeu també

* Free Software Foundation
* Free Software Foundation Europe

## Referències

* ↑ «¿Qué es la Fundación Software Libre América Latina (FSFLA)?».

## Enllaços externs

* Fundación Software Libre América Latina - Lloc web oficial
# Fundación de los Ferrocarriles Españoles

La Fundación de los Ferrocarriles Españoles és una entitat pública fundada el 1985 i dependent del Ministeri de Foment. S'encarrega de l'estudi i divulgació de la història del tren a Espanya i gestiona museus dedicats a aquest mitjà de transport com el Museo del Ferrocarril de Madrid Delícias i el Museu del Ferrocarril de Catalunya a Vilanova i la Geltrú. Entre les seves funcions també hi ha la gestió i promoció de la xarxa de vies verdes.
La fundació consta d'un Patronat i empreses protectores. Té la seu central a Madrid al Palacio de Fernán Nuñez, carrer Santa Isabel 44.
El Patronat està format per Renfe Operadora, Adif, Euskal Trenbide Sarea, Metro de Madrid, Junta de Andalucía, Dirección General de Movilidad i Asociación de Acción Ferroviaria CETREN. Les empreses protectores són OHL Concesiones S.A., Isolux Corsán i Compañía General de Construcciones ECISA.

## Referències

* ↑ Collantes, Pau. «Renfe recoloca en una fundación al responsable de su división de Viajeros tras ahogarla en pérdidas» (en castellà). [Consulta: 13 abril 2019].
* ↑ León, Diario de. «La Fundación de Ferrocarriles Españoles refuta la vía verde en la red de Ponfeblino» (en castellà). [Consulta: 13 abril 2019].
* ↑ «El Gobierno riojano colabora con la Fundación de los Ferrocarriles Españoles para promocionar las Vías Verdes del Oja, del Cidacos y de Préjano - Comunicación - Portal del Gobierno de La Rioja» (en castellà). Arxivat de l'original el 2019-04-13. [Consulta: 13 abril 2019].

## Bibliografia

* "20 anys del Museu del Ferrocarril". Vilanova i la Geltrú, 2010. Edicions El Cep i la Nansa. ISBN 978-84-92745-27-2
* "MZA. Historia de sus estaciones". Mercedes López García. Ediciones Turner, Madrid 1986. ISBN 84-7506-176-1
* "Guía de las Vias Verdes". Fundación de los Ferrocarriles Españoles. Editorial Anaya, Madrid 1998. ISBN 84-8165-572-4
* Revista "Caminos de Hierro". Fundación de los Ferrocarriles Españoles. ISBN 978-84-89649-98-9
# Glottiphyllum peersii

Glottiphyllum peersii és una espècie rara de planta suculenta, de la família de les aïzoàcies (Aizoaceae).

## Descripció

Glottiphyllum peersii es pot distingir pels seus marges blancs i brillants a les seves fulles esveltes i corbes cap amunt. Les fulles creixen en parelles, que apareixen cadascuna en una disposició decussada (cada parell de fulles en angle recte amb l'anterior, en lloc de totes en les mateixes dues fileres dístiques). Cada parell de fulles també és fortament anisòfila (una fulla és molt més gran que l'altra). La fulla més gran de cada parell té una osca a la seva base, i l'altra és molt més petita. Pot formar mates i les seves flors són de color groc brillant.
S'assembla més al seu parent proper, Glottiphyllum difforme, que creix a l'est. Tanmateix G. diffforme té fulles amb dents grans i amples.

## Distribució i hàbitat

Glottiphyllum peersii creix entre les províncies sud-africanes del Cap Oriental i Occidental, entre els 730 fins als 950 m d'alçada.
En el seu hàbitat, creix entre còdols de quars.

## Taxonomia

Glottiphyllum peersii va ser descrita per L. Bolus i publicat a Mem. Bot. Surv. South Africa 2(1–2): 1–152(pt. 1), 1–270(pt. 2), a l'any 1987.

### Etimologia

Glottiphyllum: nom genèric que prové del grec "γλωττίς" (glotis = llengua) i "φύλλον" (phyllos =fulla).
peersii: epítet en honor de Victor Stanley Peers (1874-1940), botànic i arqueòleg aficionat nascut a Austràlia que va arribar a Sud-àfrica durant la Guerra Anglo-Boer el 1899, va tornar a Austràlia i després va emigrar el 1902.

## Referències

* 1 2 Heidrun E.K. Hartmann, Horst Gölling (en anglès) A monograph on the genus Glottiphyllum (Mesembryanthema, Aizoaceae), 11, 1993.
* 1 2 Hodgkiss, R.J. «The Living Stone Page |Aizoaceae (Mesembryanthemaceae) Mesembs, Living Stones, Vygies, Ice Plants» (en anglès), 2019. [Consulta: 23 novembre 2021].
* ↑ «Red List of South African Plants». South African National Biodiversity Institute (SANBI). [Consulta: 23 novembre 2021].
* ↑ «Glottiphyllum regium». Conservatori i Jardí Botànic de Ginebra: Flora africana. [Consulta: 23 novembre 2021].
* ↑ «Glottiphyllum peersii» (en anglès). Tropicos.org. Missouri Botanical Garden. [Consulta: 23 novembre 2021].
* ↑ Charters, Michael L. «The Eponym Dictionary of Southern African Plants | Plant Names P-S» (en anglès). [Consulta: 30 novembre 2021].
* ↑ «Geoffrey's plant names explained | Appendix» (en anglès). [Consulta: 30 novembre 2021].
# Turó del Pigròs

El Turó del Pigròs és una muntanya de 707,8 metres d'altitud del terme municipal de Sant Feliu de Codines, a la comarca del Vallès Oriental.
Està situat al nord-est del terme municipal, prop del límit amb Sant Quirze Safaja. Està situat a l'esquerra del torrent de la Font de la Serp, al sud-oest del Bosc de Fornots i al nord del punt quilomètric 1 de la carretera C-1413b.
# LDM

LDM té els següents significats:
* Limba de Mesania, proposta de norma d'escriptura per a la llengua sarda
* LdM també és l'acrònim del Llibre dels Morts, text funerari de l'Antic Egipte
# Moerdijk

Moerdijk és un municipi de la província del Brabant del Nord, al sud dels Països Baixos. L'1 de gener del 2009 tenia 36.670 habitants repartits sobre una superfície de 183,99 km² (dels quals 24,89 km² corresponen a aigua). Limita al nord amb Cromstrijen (Holanda Meridional), Strijen (Holanda Meridional) i Dordrecht (Holanda Meridional), a l'oest amb Oostflakkee (Holanda Meridional), a l'est amb Drimmelen i al sud amb Steenbergen, Halderberge, Etten-Leur i Breda.

## Centres de població

* Fijnaart en Heijningen
* Klundert
* Moerdijk
* Standdaarbuiten
* Willemstad
* Zevenbergen

## Ajuntament

* Onafhankelijk Moerdijk 8 regidors
* CDA 5 regidors
* PvdA 4 regidors
* VVD 3 regidors
* SP 2 regidors
* GroenLinks 2 regidors
* ChristenUnie 1 regidor

## Enllaços externs

* www.moerdijk.nl